Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af Det Blandede EØS-Udvalgs forretningsorden (Kroatiens tiltrædelse) /* COM/2015/018 final - 2015/0011 (NLE) */





BEGRUNDELSE 1. BAGGRUND FOR FORSLAGET Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre Det Blandede EØS-Udvalgs forretningsorden, så den afspejler aftalen om Republikken Kroatiens deltagelse i Det Europæiske Økonomiske Samarbejdsområde ("EØS-udvidelsesaftalen fra 2014"), der blev undertegnet den 11. april 2014 i Bruxelles. EØS-udvidelsesaftalen er blevet anvendt midlertidigt af de undertegnende parter siden den 12. april 2014. EØS-udvidelsesaftalen ændrer artikel 129, stk. 1, i EØS-aftalen for at føre kroatisk på listen over EØS-aftalens officielle sprog. Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994 og ændret ved afgørelse truffet af Det Blandende EØS-Udvalg nr. 24/2005 af 8. februar 2005[1], bør derfor ændres i overensstemmelse hermed. Det Blandede EØS-Udvalgs afgørelse anvendes midlertidigt, indtil EØS-udvidelsesaftalen fra 2014 træder i kraft. 3. JURIDISKE ASPEKTER AF FORSLAGET I henhold til artikel 1, stk. 3, litra b), første led, i Rådets forordning (EF) nr. 2894/94 om visse gennemførelsesbestemmelser til EØS-aftalen træffer Rådet på forslag af Kommissionen afgørelse med simpelt flertal, når der er tale om at fastlægge Unionens holdning til andre af Det Blandede EØS-Udvalgs afgørelser end dem, der vedrører udvidelse af EU-retsakter til også at gælde EØS, hvis afgørelsen vedrører udvalgets forretningsorden eller procedurespørgsmål. Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. 2015/0011 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af Det Blandede EØS-Udvalgs forretningsorden (Kroatiens tiltrædelse) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[2], særlig artikel 1, stk. 3, litra b), første led, under henvisning til forslag fra Europa-Kommissionen og ud fra følgende betragtninger: (1) Aftalen om Republikken Kroatiens deltagelse i Det Europæiske Økonomiske Samarbejdsområde[3] ("EØS-udvidelsesaftalen fra 2014"), som blev undertegnet den 11. april 2014 i Bruxelles, ændrer artikel 129, stk. 1, i EØS-aftalen for at føre kroatisk til listen over EØS-aftalens officielle sprog. (2) Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994[4] og ændret ved afgørelse truffet af Det Blandende EØS-Udvalg nr. 24/2005 af 8. februar 2005[5], bør derfor ændres i overensstemmelse hermed. (3) EØS-udvidelsesaftalen fra 2014 er blevet anvendt midlertidigt af de undertegnende parter siden den 12. april 2014, og Det Blandede EØS-udvalgs afgørelse bør derfor gælde midlertidigt, indtil EØS-udvidelsesaftalen fra 2014 træder i kraft. (4) Unionens holdning i Det Blandede EØS-Udvalg bør baseres på det udkast til afgørelse, der er knyttet til denne afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS-udvalg vedrørende den foreslåede ændring af Det Blandede EØS-udvalgs forretningsorden, baseres på det udkast til Det Blandede EØS-udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 161 af 23.6.2005, s. 54. [2] EFT L 305 af 30.11.1994, s. 6. [3] EUT L ... [4] EFT L 85 af 30.3.1994, s. 60. [5] EUT L 161 af 23.6.2005, s. 54. BILAG DET BLANDEDE EØS-UDVALGS AFGØRELSE NR. .../2014 om ændring af Det Blandede EØS-Udvalgs forretningsorden DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde ("EØS‑aftalen"), særlig artikel 92, stk. 3, og ud fra følgende betragtninger: (1) Efter vedtagelsen af aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde[1], som blev undertegnet den 25. juli 2007 i Bruxelles, blev artikel 129, stk. 1, i EØS-aftalen ændret for at føre bulgarsk og rumænsk til listen over EØS-aftalens officielle sprog. (2) Efter vedtagelsen af aftalen om Republikken Kroatiens deltagelse i Det Europæiske Økonomiske Samarbejdsområde[2] ("EØS-udvidelsesaftalen fra 2014"), som blev undertegnet den 11. april 2014 i Bruxelles, bør artikel 129, stk. 1, i EØS-aftalen ændres for at føre kroatisk til listen over EØS-aftalens officielle sprog. (3) Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994[3] og ændret ved afgørelse truffet af Det Blandende EØS-Udvalg nr. 24/2005 af 8. februar 2005[4], bør derfor ændres i overensstemmelse hermed. (4) EØS-udvidelsesaftalen fra 2014 er blevet anvendt midlertidigt af de undertegnende parter siden den 12. april 2014, og denne afgørelse bør derfor gælde midlertidigt, indtil EØS-udvidelsesaftalen fra 2014 træder i kraft — VEDTAGET DENNE AFGØRELSE: Artikel 1 I Det Blandede EØS-udvalgs afgørelse nr. 1/94 foretages følgende ændringer: 1. Artikel 6, stk. 2, affattes således: "Teksterne til EF-retsakter, der skal indarbejdes i bilagene til aftalen i overensstemmelse med artikel 102, stk. 1, har samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i den form, hvori de er offentliggjort i Den Europæiske Unions Tidende. De udfærdiges endvidere på islandsk og norsk og legaliseres af Det Blandede EØS-Udvalg sammen med de relevante afgørelser, der er omhandlet i stk. 1." 2. Artikel 11, stk. 1, affattes således: "Det Blandede EØS-Udvalgs afgørelser om ændring af bilag eller protokoller til aftalen offentliggøres på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i Den Europæiske Unions Tidendes EØS-afsnit og på islandsk og norsk i Den Europæiske Unions Tidendes EØS-tillæg." Artikel 2 Denne afgørelse træder i kraft [...] eller på dagen for ikrafttrædelsen af EØS‑udvidelsesaftalen fra 2014, hvis denne dato falder senere. Den anvendes midlertidigt fra den 12. april 2014. Artikel 4 Denne afgørelse offentliggøres i Den Europæiske Unions Tidendes EØS-afsnit og EØS‑tillæg. Udfærdiget i Bruxelles, den […]. På Det Blandede EØS-udvalgs vegne [...] Formand [...] Sekretærer for Det Blandede EØS-Udvalg [1] EUT L 221 af 25.8.2007, s. 15. [2] EUT L ... [3] EFT L 85 af 30.3.1994, s. 60. [4] EUT L 161 af 23.6.2005, s. 54.